# name
Exposició Pau Ignasi Dalmases. En el seu temps i amb els seus llibres. (Novembre 2018)

# metadata.dc.description[].value
Material elaborat pel CRAI Biblioteca de Reserva

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Novembre 2018.

# metadata.dc.description.abstract[].value
El maig del 2017 el CRAI Biblioteca de Reserva va celebrar la tasca duta a terme sobre els antics posseïdors del seu fons organitzant la mostra Biblioteques retrobades, la primera d’una sèrie pensada per donar a conèixer un aspecte del llibre antic que ens interessa molt especialment. Aquest mes de novembre aprofitem l’excel·lent pretext de la commemoració del tricentenari de la mort de Pau Ignasi de Dalmases i Ros per exposar una selecció de llibres procedents de la seva col·lecció i conservats al nostre CRAI Biblioteca.
El CRAI Biblioteca de Reserva custodia vora de cinc-centes edicions en prop de set-cents volums procedents d’aquesta rica col·lecció, arribades a la Universitat el 1835 entre els fons desamortitzats del Convent de Santa Caterina de la nostra ciutat.
Podeu veure aquest apassionant passeig a la que va ser probablement una de les millors biblioteques privades barcelonines de l’edat moderna a la Sala Piferrer del CRAI Biblioteca de Lletres i a la Sala de Lectura del CRAI Biblioteca de Reserva entre el 5 i el 28 de novembre d’enguany, de dilluns a divendres i de 9 a 20 h.
 

L’exposició s’articula en sis àmbits: Erudició i acadèmies, Rei i regne en conflicte, Política internacional, Història de la Corona d’Aragó, Grand tour i Un món més gran. Amb aquestes categories, la seva comissària, la historiadora Mercè Gras Casanovas, ha volgut mostrar el fecund univers librari en què es va moure Dalmases.

# metadata.dc.rights[].value
cc-by (c) Universitat de Barcelona. CRAI, 2018

# metadata.dc.subject.other[].value
Universitat de Barcelona. CRAI Biblioteca de Reserva

# metadata.dc.subject.other[].value
Dalmases i Ros, Pau Ignasi de, 1670-1718

# metadata.dc.subject.other[].value
Universitat de Barcelona. CRAI Biblioteca de Fons Antic

# metadata.dc.title[].value
Exposició Pau Ignasi Dalmases. En el seu temps i amb els seus llibres. (Novembre 2018)

# metadata.dc.title.alternative[].value
Exposició virtual: Tricentenari de la mort de Pau Ignasi de Dalmases 81670-1718: en el seu temps i amb els seus llibres. (2018)